b"\n_START_ARTICLE_\nJohn Redmond\n_START_SECTION_\nJoventut i primers anys\n_START_PARAGRAPH_\nNacionalista des de jove, el seu pare va ser un activista de la causa irlandesa. Es va educar en col\xc2\xb7legis jesu\xc3\xaftes i va estudiar Dret al Trinity College, Dublin. Involucrat en pol\xc3\xadtica pel seu pare, el 1880 va ser escollit parlamentari en representaci\xc3\xb3 del Partit Parlamentari Irland\xc3\xa8s. Va ser un fort opositor a la pol\xc3\xadtica nacionalista violenta que alguns propugnaven, defensant l'actitud del Home Rule, una limitada forma d'autogovern per a Irlanda proposada] per el Regne Unit.\n_START_SECTION_\nL\xc3\xadder del Partit Parlamentari Irland\xc3\xa8s\n_START_PARAGRAPH_\nA partir de 1891 va liderar la facci\xc3\xb3 pro -Parnell del partit, despr\xc3\xa9s de la mort d'aquest \xc3\xbaltim; i quan el partit es va reunificar el 1900 va ser elegit com el seu president. La seva lluita per establir que la Home Rule fou aprovada es va estendre fins a 1911, quan el parlament brit\xc3\xa0nic la va aprovar despr\xc3\xa9s de quatre projectes fracassats. Tanmateix, aquesta situaci\xc3\xb3 va ser fortament rebutjada pels irlandesos protestants que temien el domini d'un Estat cat\xc3\xb2lic i un desequilibri de la situaci\xc3\xb3 econ\xc3\xb2mica a causa del car\xc3\xa0cter predominantment agr\xc3\xadcola d'Irlanda.  _NEWLINE_La seva amena\xc3\xa7a d'oposar-se per la viol\xc3\xa8ncia, que coincidia amb els irlandesos cat\xc3\xb2lics m\xc3\xa9s extrems en no acceptar aquesta pol\xc3\xadtica moderada, van portar que el Regne Unit torn\xc3\xa9s a formular la Home Rule i divid\xc3\xads Irlanda en zones cat\xc3\xb2liques i protestants. Aquestes \xc3\xbaltimes continuarien governades pels brit\xc3\xa0nics per un temps determinat. Encara que es va oposar a aquest canvi, Redmond i el seu partit ho van acceptar, en l'ent\xc3\xa8s que seria una cosa temporal. Tanmateix, l'inici de la Primera Guerra Mundial va posposar qualsevol canvi fins despr\xc3\xa9s del conflicte. Redmond va tenir l'oportunitat d'\xc3\xa9sser el cap de govern irland\xc3\xa8s, per\xc3\xb2 el seu entusiasta suport a la participaci\xc3\xb3 irlandesa a la guerra al costat dels brit\xc3\xa0nics i l'al\xc3\xa7ament de Pasqua de 1916, van sepultar el seu lideratge.\n_START_SECTION_\nDeclivi pol\xc3\xadtic\n_START_PARAGRAPH_\nAquest \xc3\xbaltim fet, promogut per una minoria cat\xc3\xb2lica que cercava la independ\xc3\xa8ncia total i la forta repressi\xc3\xb3 brit\xc3\xa0nica -tots els l\xc3\xadders del moviment van ser executats com a tra\xc3\xafdors i l'allistament a l'ex\xc3\xa8rcit es va fer obligatori- van encendre el nacionalisme irland\xc3\xa8s i van donar una for\xc3\xa7a inesperada al Sinn F\xc3\xa9in, un partit que no havia tingut res a veure amb el moviment, per\xc3\xb2 que davant l'opini\xc3\xb3 p\xc3\xbablica era el referent dels nacionalistes cat\xc3\xb2lics. El seu l\xc3\xadder, \xc3\x89amon de Valera, va sorgir aleshores com el l\xc3\xadder d'Irlanda en la seva lluita independentista. El 1918 el Sinn F\xc3\xa9in va obtenir la majoria a les eleccions generals i va proclamar la independ\xc3\xa8ncia unilateral d'Irlanda, establint la Rep\xc3\xbablica d'Irlanda. _NEWLINE_Tanmateix, Redmond no va arribar a viure el col\xc2\xb7lapse del partit pel qual havia lluitat tota la seva vida. Va morir al mar\xc3\xa7 de 1918 i va ser succe\xc3\xaft en la direcci\xc3\xb3 del moviment per John Dillon. Per molts \xc3\xa9s considerat un heroi pel seu comprom\xc3\xads amb la no viol\xc3\xa8ncia en un per\xc3\xadode convulsat i molt polaritzat de la pol\xc3\xadtica irlandesa."